**Beszámoló Nagyvázsony  község  egészségügyi helyzetéről  az  alapellátás  szemszögéből.**

Nagyvázsony  egészségügyi ellátását  1992 óta a Cordial Bt  biztosítja.  Úgyszintén az iskola egészségügy és a bölcsőde  orvosi ellátása is a Bt  feladata.

Az  orvosi rendelőben egy orvos, egy körzeti nővér és egy asszisztens teljesít szolgálatot.

Rendelési időnk évek óta változatlan, keddi nap kivételével délelőtt 7,30 - 11 óra   között, kedden 12,30-15,30  között állunk a betegeink rendelkezésére.

Csecsemő tanácsadás hétfőn 11.30- tól érhető el.

.Naponta 16 óráig  készenlétet tartunk, 16 óra után  másnap reggel 8 óráig a veszprémi központi ügyelet  látja  el  betegeinket.

Községünk  sürgősségi ellátását, jelentősen javította  a  község területén

létesített  mentőállomás .

Lehetőség van  foglalkozás-egészségügyi ellátás igénybevételére is a faluban  működő cégek részére .

A rendelő   Malomkő utcában  működő Egészségházban  található, ahol tanácsadó és fogorvosi ellátás is  működik.

Az  épület külseje  nemrég  jelentős  renováláson esett át, nyílászárók cseréje , hőszigetelés történt, ezáltal jelentősen javult mind a betegek, mind az itt dolgozók komfortérzete, csökkent az  energia fogyasztás. A rendelő  belseje  nem változott, bútorzata elavult, belső nyílászárók elhasználódtak, padozata  a  váróteremben  feltöredezett, átmenetileg egy linóleum borítást kapott.. 50  éves  berendezési tárgyak is vannak  a rendelőben.   Az  évente  szükséges  belső meszelés

sok kívánni valót hagy maga után. A rendelő környezetén   sokat  javítana, ha  a  falú többi  létesítményhez hasonlóan   térkövekkel  borítanánk.

Az  épület  esőcsatornái  elavultak,a beígért cserére  szükség volna  a  vakolás  épségének megőrzése érdekében.

A rendelő  műszerezettsége meghaladja a  minimumfeltételekben előírtakat.  Kis sebészeti  ellátás,  kislabor  vizsgálatok /vizelet,  coaguló méter,  vércukormérés,/, EKG, ABPM, légzésfunkció vizsgálat,érdoppler, oscillométer  áll betegeink szolgálatára.

Szakmailag jólképzett körzeti  nővér, segítségével  lakáson  is biztosítani tudjuk a parenterális kezelések(injekció beadása), bizonyos sebek ellátását.

A rendelőben fizikoterápiás ellátás is  igénybe vehető .Ezt szakképzett személy végzi, az önkormányzat által biztosított készülékekkel.

Praxisunkba 1642  beteget tartunk nyilván.   0-1 éves 15, 1-2 éves :6  3-5 éves :16 , 6-9 éves 35,10-14 éves:49,  15-18 éves: 47. 19-24 éves 107,  23-34 éves : 205, 35-59 éves: 672.  60-64 éves :135,  65 év felettiek 355  beteg. Ezen  adatokból látszik, hogy  a falu  demográfiai helyzete-

hasonlóan az országos  átlaghoz- nem ideális.  Az  utóbbi években megfigyelhető a születések számának enyhe emelkedése. Ezeket az adatokat  torzítja  az a tény, hogy a faluba  költözöttek  jó része , megtartotta az előző orvosát, a kisgyerekes szülők pedig sok esetben  gyerekorvoshoz hordják  gyerekeiket. Ez a tendencia az utóbbi időben  változni látszik, idén már 16 újszülött  jelentkezett be  praxisunkba.

Számottevő járványos betegség a falu területén  nem fordult elő.A gyerekközösségekben figyelhető meg  az óvoda és iskolakezdés után  egyes  légzőszervi és emésztőszervi virusos eredetű megbetegedés.

Parazitás  érintettség is megfigyelhető a gyerekközösségekben.(fejtetű, scabies ritkábban)

Hasonlóan az országos  átlaghoz, megbetegedések élén a  szív-érrendszeri betegségek állnak, ezeket  a  rosszindulatú daganatos megbetegedések, és a  mozgásszervi betegségek   követik..

Jelentős számban  találunk emésztőszervi  megbetegedéseket és érdekes módon a Lyme kóros esetek is jellemzőek.

Rászoruló betegeinket a veszprémi Csolnoki F. kórházba  utaljuk. Szívbetegeinket preferáltan a  balatonfüredi Szívkórház ambulanciájára irányítjuk. Számos beteget a Magyar Imre  Kórház  fertőző ambulanciájára és a  farkasgyepűi Tüdőgyógyintézetbe küldünk. Nagy problémát okoz a betegeknél, az általuk hosszúnak ítélt  várakozási  idő. Sürgős esetben  nincs  várakozási idő, inkább az okoz gondot, hogy a betegek csak  későn fordulnak orvoshoz, de akkor azonnali ellátást  kérnek  ami  nehezen  valósítható meg

Rendelőkben naponta átlagosan 60-70 beteg jelenik meg. Várakozási idejüket telefonon történő

programozással tudjuk csökkenteni.Kisgyerekeket  9 óráig  előnyben részesítünk, 0-1 éves gyereke külön ajtón jönnek be.

Céljaink között szerepel a szűrővizsgálatokra való jelentkezés propagálása, várakozási idők további csökkentése, a Cordiál Bt anyagi lehetőségeinek figyelembevételével a műszerezettség és a  számítógéppark  felújítása. Tisztelettel kérjük a  képviselő testületet, megköszönve az  eddig is tanúsított jóindulatot, hogy a fentebb  felsorolt  hiányosságok  megszüntetésében legyen  segítségünkre.

                                                             Dr. Sebestyén Gyula

                                                                   c. főorvos

Nagyvázsony,2016.10.10